Antigen-presenting cell

การแสดงแอนติเจนให้กับเซลล์ทีซึ่งยังไม่เติบโตเต็มที่จะทำให้โตเป็นเซลล์ทีแบบ CD8+ ซึ่งเป็นพิษ/ฆ่าเซลล์ (cytotoxic CD8+ cell) หรือเซลล์ทีเฮลเปอร์แบบ CD4+
antigen-presenting cell (APC) หรือ accessory cell เป็นเซลล์ที่แสดงแอนติเจนซึ่งยึดอยู่กับคอมเพล็กซ์โปรตีน major histocompatibility complex (MHC) ที่ผิวของเซลล์ กระบวนการนี้เรียกว่า antigen presentation (การแสดงแอนติเจน)
เซลล์ทีซึ่งเป็นส่วนของภูมิคุ้มกันอาจรู้จักคอมเพล็กซ์เช่นนี้อาศัยหน่วยรับของเซลล์ที คือ T-cell receptor (TCR)
สั้นๆ ก็คือ APC ทำการกับแอนติเจนแล้วจึงแสดงให้แก่เซลล์ที
เซลล์เกือบทุกชนิดสามารถแสดงแอนติเจน
โดยเซลล์จะพบในเนื้อเยื่อชนิดต่างๆ 
ส่วน APC ที่กระบวนการเช่นนี้เป็นงานหลัก (professional APC) รวมทั้งมาโครฟาจ, เซลล์บี และ dendritic cell จะแสดงแอนติเจนแปลกปลอมให้แก่เซลล์ทีเฮลเปอร์ เทียบกับเซลล์ที่ติดเชื้อไวรัส (หรือเซลล์มะเร็ง) จะแสดงแอนติเจนซึ่งเกิดในเซลล์ให้แก่เซลล์ทีซึ่งฆ่าเซลล์ที่ติดเชื้อ
นอกเหนือจากโปรตีนกลุ่ม  แล้ว การแสดงแอนติเจนยังขึ้นอยู่กับโมเลกุลส่งสัญญาณที่ผิวเซลล์ของทั้ง APC และเซลล์ที

APC ขาดไม่ได้ในระบบภูมิคุ้มกันแบบจำเพาะ เพราะทั้งเซลล์ทีซึ่งฆ่าเซลล์ที่ติดเชื้อและเซลล์ทีเฮลเปอร์ต่างก็อาศัย APC
กระบวนการนี้ทำให้ภูมิคุ้มกันสามารถทำการได้อย่างเฉพาะเจาะจง และสามารถตอบสนองต่อจุลชีพก่อโรคทั้งภายในภายนอกเซลล์
โดยยังมีส่วนป้องกันเนื้องอกอีกด้วย
การบำบัดมะเร็งบางชนิดใช้ APC ที่ทำขึ้นเพื่อชักนำให้ระบบภูมิคุ้มกันแบบจำเพาะตอบสนองต่อเซลล์เนื้อร้าย

 แหล่งข้อมูลอื่น 

 - The Proteolysis Map animation

หมวดหมู่:เซลล์
หมวดหมู่:ชีววิทยาของยูแคริโอต
หมวดหมู่:กายวิภาคศาสตร์ของสัตว์
หมวดหมู่:เม็ดเลือดขาว
หมวดหมู่:วิทยาภูมิคุ้มกัน
หมวดหมู่:โมเลกุลชีวภาพ